Unionin yleisen tuomioistuimen tuomio (kahdeksas jaosto) 2.4.2020 – UG vastaan komissio

(asia T-571/17)

(Henkilöstö – Sopimussuhteiset toimihenkilöt – Toistaiseksi voimassa oleva työsopimus – Muuhun henkilöstöön sovellettavien palvelussuhteen ehtojen 47 artiklan c alakohdan i luetelmakohta – Työsopimuksen irtisanominen irtisanomisajalla – Irtisanomisen perusteet – Yksikön edun vastainen käytös ja asenne viranhoidossa – Ilmeinen arviointivirhe – Tosiseikkojen aineellisen paikkansapitävyyden valvonta – Näytön puuttuminen – Vastuu – Aineellinen vahinko – Erääntyneiden palkkojen maksaminen)

1. Henkilöstökanne – Virkamiehelle vastainen toimi – Käsite – Komission kirje, jolla sopimussuhteiselle toimihenkilölle ilmoitetaan sen aikomuksesta päättää tämän toistaiseksi voimassa oleva työsopimus, ei kuulu käsitteen alaan – Päätös toistaiseksi voimassa olevan työsopimuksen irtisanomisesta kuuluu käsitteen alaan (Henkilöstösääntöjen 90 artiklan 2 kohta ja 91 artiklan 1 kohta; muuhun henkilöstöön sovellettavien palvelussuhteen ehtojen 3 a artikla, 47 artiklan c alakohdan i alakohta ja 138 artikla) (ks. 31–35 kohta)

2. Henkilöstökanne – Virkamiehelle vastainen toimi – Päätös, jolla vahvistetaan lopullinen arviointikertomus – Edeltävää hallinnollista valitusta ei ole tehty – Tutkimatta jättäminen (SEUT 270 artikla; henkilöstösääntöjen 43 artiklan ensimmäinen kohta, 90 artiklan 2 kohta ja 91 artiklan 2 kohta; muuhun henkilöstöön sovellettavien palvelussuhteen ehtojen 3 a artikla ja 87 artiklan 1 kohta) (ks. 36–39 kohta)

3. Virkamiehet – Sopimussuhteiset toimihenkilöt – Toistaiseksi voimassaolevan sopimuksen irtisanominen – Hallinnon harkintavalta – Hallinnolle kuuluva huolenpitovelvollisuus – Asianomaisen toimihenkilön etujen huomioon ottaminen – Tuomioistuinvalvonta – Rajat (Muuhun henkilöstöön sovellettavien palvelussuhteen ehtojen 47 artiklan c alakohta) (ks. 59–61, 77 ja 78 kohta)

4. Virkamiehet – Sopimussuhteen ulkopuolinen toimielinten vastuu – Vastuun syntymisen edellytykset – Lainvastaisuus – Vahinko – Syy-yhteys – Todistustaakka (SEUT 340 artiklan toinen kohta) (ks. 82–85 ja 88 kohta)

5. Henkilöstökanne – Vahingonkorvauskanne, joka on nostettu ilman henkilöstösääntöjen mukaista oikeudenkäyntiä edeltävää menettelyä – Tutkimatta jättäminen (Henkilöstösääntöjen 90 ja 91 artikla) (ks. 94–96 kohta)

6. Henkilöstökanne – Kohde – Hallintoviranomaiselle osoitettu määräys – Tutkimatta jättäminen (SEUT 266 ja SEUT 270 artikla; henkilöstösääntöjen 91 artikla) (ks. 101 ja 108 kohta)

Aihe

SEUT 270 artiklaan perustuva vaatimus yhtäältä sen 17.10.2016 tehdyn päätöksen kumoamiseksi, jolla komission Luxemburgin infrastruktuuri- ja logistiikkatoimisto (OIL) päätti irtisanoa kantajan palvelussopimuksen Euroopan unionin muuhun henkilöstöön sovellettavien palvelussuhteen ehtojen 47 artiklan c alakohdan i alakohdan nojalla 20.8.2017 alkaen, ja toisaalta korvauksen saamiseksi siitä aineellisesta vahingosta, joka kantajalle on kyseisestä päätöksestä väitetysti aiheutunut, ja siitä henkisestä kärsimyksestä, joka hänelle on väitetysti aiheutunut halventavasta kohtelusta, jonka kohteeksi hän on joutunut ammattiyhdistystoimintansa ja ottamansa vanhempainvapaan johdosta.

Ratkaisu

1) Euroopan komission 17.10.2016 tekemä päätös, jolla UG:n toistaiseksi voimassa oleva työsopimus irtisanottiin, kumotaan.

2) Asianosaiset ilmoittavat unionin yleiselle tuomioistuimelle kolmen kuukauden kuluessa tämän välituomion antamisesta joko yhteisellä sopimuksella vahvistamansa 17.10.2016 tehdyn päätöksen laittomuuteen perustuvan rahamääräisen korvauksen määrän tai tällaisen sopimuksen puuttuessa käsityksensä kyseisen korvauksen määrästä.

3) Kanne hylätään muilta osin.